Dinosaurused valitsesid planeeti...
JUTUSTAB DAVID ATTENBOROUGH
...enam kui 150 miljonit aastat.
Nad elasid peaaegu igas ilmanurgas
ning olid peaaegu iga mõeldava kuju ja suurusega.
Mõned olid tõeliselt erakordsed.
Teame nüüd, et T. rex oli võimas ujuja...
velotsiraptorid olid kavalad sulelised kütid
ja mõned dinosaurused olid vägagi kummaliste käitumisviisidega.
Aga peaaegu iga päev tehakse uusi avastusi,
mis räägivad meile rohkem elust selle planeedi peal 66 miljoni aasta eest.
Sel korral saates „Prehistoric Planet“
paljastame uusi loomi
ning uut infot, mis valgustab nende paarilisteotsinguid,
järglaste kasvatamise raskusi
ja hiiglaslikke lahinguid.
Näete aega, mil leidis aset looduse suurim vaatemäng.
See on „Prehistoric Planet 2“.
PÕHJA-AMEERIKA
Põhja-Ameerikat peaaegu poolitava avara sisemere rannik.
Siin lõunas algab mõõn
ja see meelitab kaldale hiiglaseid.
Need alamosaurused on 30 meetrit pikad
ja kaaluvad umbes 80 tonni.
Nad on suurimad dinosaurused sel mandril.
Nii suured, et ükski kiskja neid murda ei saa.
Mõned neist elavad väga vanaks.
See isane on umbes 70-aastane.
Karjas on paljud tõenäoliselt tema järglased.
Aga tema pikk elu on nüüd lõpule jõudmas.
Tema üüratu keha hakkab üles ütlema.
Ta ei pruugi ööd üle elada.
Koidik.
Ja need troodonlased on haisu ninna saanud.
Nad uurivad kähku kõike, mis on uus...
eriti kui see võib söödav olla.
Aga läbi 7,5 cm paksu naha hammustamine käib neil üle jõu.
Väga frustreeriv.
Tyrannosaurus rex.
Põhja-Ameerika tippkiskja.
Tema 15 cm pikkade hammastega
pole raske alamosauruse paksust nahast läbi hammustada.
T. rex saab küll troodonlasi minema peletada,
aga nii suur korjus meelitab peagi kangemaid konkurente ligi.
Quetzalcoatlus, hiiglaslik pterosaurus.
Üks vähestest olenditest, kes täiskasvanud türannosaurusega rinda pistab.
Üks löök tema 180 cm pika nokaga võib vabalt T. rex'i silmast ilma jätta.
Sellegipoolest paistab, et türannosaurus ei tagane.
Aga teise Quetzalcoatlus'e tulek...
muudab seisu.
Kaks nokka on ju siiski ohtlikumad kui üks.
T. rex'i jaoks on see nüüd liiga ohtlik.
Mõned kaklused lihtsalt pole riski väärt.
Praegu jäid võitjateks lendavad hiiglased.
Nad söövad kähku nii palju, kui suudavad.
Aga T. rex naaseb üsna kindlalt oma osa järele,
kui tema lendavad rivaalid lahkuvad.
Põhja-Ameerikat ümbritsevates vetes on ka teisi hiiglaslikke kiskjaid.
Aga neil rivaale pole.
Mosasaurused.
Nad võivad suuri haisid meenutada,
aga tegelikult on nad omamoodi veesisalikud.
Nende suuruse, kiiruse ja võimsate lõugade tõttu
on ookeanis vähesed olendid sääraste küttide eest kaitstud.
Mehhiko lahes otsib see Globidens'i perekonna mosasaurus
ühte konkreetset saaki.
Tiigerammoniite nimega Sphenodiscus.
Iga aasta tulevad suured emaste parved
süvaveest kõrgemale ja rändavad ranniku poole.
Igaüks neist paaritus hiljuti ja kannab nüüd mitutsada viljastatud muna.
Nad peavad munema madalikele.
Ja seal mosasaurus ootabki.
Tiigerammoniidid on ise ka kütid.
Voolujoonelise kuju ja võimsa sifooniga saavad nad
vees väga kiiresti liigelda.
Aga mosasaurus saab ka.
Globidens'il on laiad ümarad hambad, mis purustavad kergelt ammoniitide koja,
lastes välja õhu, mille abil nad ujuvad.
Ilma õhuta vajuvad nad abitult merepõhja.
Mosasaurus vigastab võimalikult paljusid ammoniite, enne kui teised põgenevad.
Lõpuks on aeg süüa.
Globidens võis küll mitukümmend isendit tappa...
aga isegi sel on väike mõju ammoniitide üleüldisele hulgale.
Enamik parvest jäi ellu
ja jätkab teekonda oma kudemispaika.
Siinses kivises merepõhjas on mitmeid pragusid ja lõhesid.
Need on ideaalsed kohad ammoniitide hinnaliste munade kinnitamiseks.
Seejärel emased hülgavad nad.
Aga selles ranniku sõimes kaitstuna
areneb nendest munadest ammoniitide uus põlvkond.
Need rannikumered on täis elu.
Aga maismaal, vaid mõnesaja kilomeetri kaugusel,
on kõle.
Siin hakkavad maakoore võimsad nihked Kaljumäestikku moodustama.
Maastiku tohutud muutused on selle järve lähedastest jõgedest eraldanud.
Järve vesi aurustub tugeva tuule ja kuuma suvepäiksega.
Ning vees lahustunud mineraalid hakkavad mürgise tasemeni küündima.
Enamiku jaoks on see vesi joomiseks lihtsalt liiga mürgine.
Sellegipoolest külastavad seda paika iga aasta igasugused loomad.
Styginetta parved.
Need partide primitiivsed sugulased peatuvad rännates siin.
Ja nad pole üksi.
Siin on ka dinosauruseid.
Pectinodon'ide pere. Nad on sulgedega, ent lennuvõimetud.
Ja neid juhib isa.
Neid dinosauruseid ja Styginetta'sid tõmbab siia
veider hooajaline küllus.
Kärbsed.
Nende kärbeste vastsed suudavad järve mürgiseid sooli filtreerida
ja seetõttu vohab neid siin tohutul hulgal.
Nüüd koorub täiskasvanuid...
miljonite kaupa.
Nad on rikkalik ja rohke valguallikas kõigi järve külaliste jaoks.
Pectinodon'id on iseäranis intelligentsed dinosaurused.
Nad leiavad kähku parima kärbeste püüdmise viisi.
Aga nende isa huvitab suurem saak.
Pectinodon'id on intelligentsed
ja lisaks ka väga osavad kütid.
Styginetta'd pole tema lähenemisest teadlikud.
Õnnestus!
Palju suurem eine pere jaoks
ja ongi parem.
Kärbsed on siin vaid piiratud aja.
Ja pärast seda peab dinosauruste pere mujalt toitu otsima.
Põhja pool on Kaljumäestik ikka aeglaselt kerkimas.
Ja sellega tekivad kõrgemad, jahedamad maastikud,
kus kasvavad tohutud männimetsad.
Kevade saabudes kajavad puude vahel kummalised hüüded.
Paaritumisaeg on alanud
ühel Põhja-Ameerika võimsaima relvastusega dinosaurusel.
Tritseeratopsil.
Iga aasta koguneb lagendikel suur hulk neid hiiglasi.
Emased tulid paarilist valima.
Kuuetonnised isased kaklevad ja demonstreerivad oma jõudu.
See noor isane paistab olevat parimas vormis.
Ta eputab oma suurejooneliste meetripikkuste sarvede
ja kireva „kraega“.
Tema sarved näivad täiuslikud,
pole veel lahingus viga saanud.
Emase jaoks aga
võib kulumisjälgede puudumine viidata kriitilisele nõrkusele.
Kogemuste nappusele.
Need kogunemised on tähtsad sündmused tritseeratopside elus.
Nendega avaneb täiskasvanutel aasta parim võimalus järglaste saamiseks.
Ja siin pole ainult noored lootusrikkad.
30-aastane isane, kes kaalub üle kümne tonni.
Ühte asja on tal kamaluga.
Aastakümnete jagu kogemuste jälgi.
Ta on küll vana,
aga piisavalt tugev, et kuitahes heas vormis noore rivaaliga rinda pista.
Panused on kõrged.
Ja kumbki pole nõus taganema.
Veteranil on kaaluga neljatonnine eelis...
ja vajalikud oskused.
Nooruki sarved pole enam täiuslikud.
Vana sõnni võitlusvõime avaldas sellele emasele muljet.
Kaotaja jaoks on paaritumisaeg läbi.
Aga tema lahingus saadud armid võivad kütkestada mõnda emast
järgmine kord, kui karjad siin paaritumiseks kogunevad.
Taimetoidulistele dinosaurustele, nagu tritseeratops,
on enamikku Põhja-Ameerikat katvates metsades aastaringselt küllaga süüa.
Aga neil, kes elavad Ameerika kauges külmas põhjapoolses otsas,
on toitu palju raskem leida.
Siin põhjapoolusel on aastas kolm kuud, mil päike vaevu tõuseb.
Kui päikse soojus viimaks pika talve järel naaseb...
kasutavad sulelised Ornithomimus'ed seda kähku ära.
Need välejalgsed rändurid on dinosauruste seas ühed kiireimad jooksjad.
Värskeid taimi otsides suudavad nad suuri vahemaid läbida.
Nad on nii kiired, et kiskjatel on väga raske neid kinni püüda.
Karmi talve järel
peab see emane Nanuqsaurus kähku mõne saaklooma murdma.
T. rex'i sugulane on väiksem, kuid ärksam ja kiirem, mis loeb siin.
Peituda pole kuskile, seega üllatusrünnak on võimatu.
Selle asemel otsustab ta paanikat tekitada.
Ta peab valima välja ühe sihtmärgi...
ja talle keskenduma.
Ornithomimus'te kiire spurt lihtsalt annab neile eelise.
Igale nurjunud jahile kulub rohkem väärtuslikku energiat...
mis toob teda näljasurmale aina lähemale.
On küll kevad,
aga nii kaugel põhjas võib jäine tuul kiiresti temperatuuri langetada.
Lumetuisk ja kaljune paljand võivad Nanuqsaurus'ele uue võimaluse anda.
Nüüd on teda raskem märgata.
Iga sentimeetriga jõuab ta edule lähemale.
Ta valib välja sihtmärgi.
See saak pole ainult talle.
Ta on ema.
Värske liha tema poegadele.
Üle mitme nädala esmakordselt ehk.
Selleks, et pojad jõudsalt kasvaksid,
peab ema oma tänast edu aina uuesti kordama...
kuni pojad on piisavalt vanad, et emaga koos jahtida
ja lõpuks enda eest hoolt kanda.
Siin, sellel kaugel ja ehk kõige karmimal piirimaal
Põhja-Ameerika mandril
66 miljonit aastat tagasi.
PREHISTORIC PLANET: PALJASTATUD
MIKS OLI TRITSEERATOPSIDEL KRAE?
See on üks meie esiajaloolise planeedi kõige rabavamaid koljusid.
See kuulus taimetoidulisele dinosaurusele nimega tritseeratops.
Selle dinosauruse tunneb kohe ära
tema kuklas oleva hiiglasliku krae järgi.
Aga 140 aastat pärast esimese fossiili leidmist
küsivad teadlased siiani:
„Milleks see krae oli?“
Need olid tohutud,
vajades kasvamiseks palju luud ja kudesid...
LONDONI LOODUSMUUSEUM
...ja püsti hoidmiseks tugevaid lihaseid.
Säärane investeering tähendab, et need moodustised on looma eluks väga tähtsad.
Aga kuidas?
Vigastuste jäljed tritseeratopside fossiilidel viitavad sellele,
et kraed olid tähtsad kaitseks ja võitlemiseks.
Näha on vigastusi kolbal...
LONDONI LOODUSMUUSEUM
...kohti, kus kolp sai viga ja paranes.
Näha on ka kohti, kus kiskja on kraest tüki eemaldanud.
See võib viidata, et tegu on kaitseks mõeldud moodustisega.
Aga lugu ei lõpe sellega.
Veel üks võimalus on see, et kraega meelitati ligi potentsiaalseid paarilisi.
Seda näeb nüüdisaja loomadega.
Moodustistest, nagu sarved, näeb, kui terve on loom
ja kes sobib hästi paljude järglaste saamiseks.
Põdra puhul muudavad suured sarved isase atraktiivsemaks.
See on suguküpseks saades väga tähtis.
Kas sama võib ka tritseeratopsi kraega olla?
Kui krae olnuks vaid kaitseks,
arenenuks see noorukitel sama kaugele kui täiskasvanutel, aga polnud nii.
Noorukitel oli see palju väiksem
ja täiskasvanute väga suureks moodustiseks arenes alles palju hiljem.
TRITSEERATOPSI KOLJU ARENG
See pole ainus tõend,
et kraed kasutati suguvõime näitamiseks.
Kraede pind on rohkete soontega.
Küllap olid nendes närvid ja veresooned,
mis varustasid kraede peal kasvavat nahka hapnikuga.
See võis olla väga kirev,
suur pind, mida võimalikele paarilistele näidata.
Teadlased usuvad nüüd,
et tritseeratopsi kuulsaim tunnus omas tõesti mitut eesmärki.
Väga kasulik ründeks ja kaitseks...
aga ideaalne ka paarilise võlumiseks.
See olnuks aukartustäratav vaatepilt nii sõbra kui vaenlase jaoks.
Tõlkinud Silver Pärnpuu